का तिलिस्म तोड़ने को धनुष उठा चुके कमलनाथ के लिए संतोष की बात यह है कि पार्टी की अंदरूनी कलह फिलहाल थमी है या वाकई उस के कार्यकर्ताओं व नेताओं को यह एहसास होने लगा है कि इस बार चूके तो सत्ता में वापसी फिर कभी नहीं होगी. बातबात में शिवराज सिंह चौहान और नरेंद्र मोदी को कोसने का कमलनाथ का टोटका कारगर साबित हो रहा है तो इस की वजह उन की बेदाग छवि और प्रदेश में बसपा से संभावित गठबंधन होना भी है. इस प्रस्तावित गठबंधन की शर्तें अभी तय नहीं हुई हैं, लेकिन कर्नाटक और हालिया उपचुनाव के नतीजों ने इन दोनों को ही क्या, बल्कि सभी दलों को समझा दिया है कि अगर सत्ता चाहिए तो उस का रास्ता भाजपाविरोधी वोटों के बंटवारे को रोकने से हो कर ही जाता है.